《四和澜字三首谢赵工部 其一》
宋代·林希逸

汩汩难回既倒澜，我今忘世漫游观。雀罗生怕客惊散，鱼笱长呼儿去看。

笋蕨弥山求易足，园林到处入无阑。渔翁樵叟相过熟，一语何曾非意干。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。